повишаване на цените, тъй като ограничават предлагането на пазара на Съюза. То отбеляза също така наличието на биодизел от други пазари.
 (134)
 Мерките изглежда не засягат значително вносителите, тъй като са налице алтернативни източници на доставки. Доказателство за това е значителният пазарен дял на вноса от трети държави.
 (135)
 Поради това Комисията стигна до заключението, че продължаването на срока на действие на мерките не би увредило в значителна степен интереса на вносителите.
 6.3. Интерес на ползвателите
 (136)
 Участието на ползвателите в разследването бе ограничено.
 (137)
 Двама ползватели, Preem, най-голямото дружество за горива в Швеция, и Valero Energy Ltd Ireland, заявиха, че удължаването на срока на действие на мерките ще представлява пряка пречка за екологосъобразното развитие на транспортния сектор в Европа. Preem и Valero Energy Ltd Ireland поискаха по-специално HVO да бъде изключено от настоящия обхват на продукта, тъй като през следващите години те очакват да има недостиг на хидрогенирано растително масло. Valero Energy Ltd Ireland изрично се позова на целите на ЕС за 2030 г. по отношение на възобновяемата енергия в областта на транспорта, като заяви, че тези цели няма да бъдат постигнати предвид настоящото производство в ЕС.
 (138)
 Комисията отбеляза, че производителите от Съюза разполагат с достатъчен капацитет, за да задоволят настоящото търсене и дори със свободен капацитет, за да задоволят бъдещото увеличение и износа, ако е необходимо. Освен това е твърде рано да се прецени със сигурност дали има вероятност недостигът да възникне през 2030 г., по-специално предвид неотдавнашното увеличаване на капацитета в ЕС. Независимо от това Комисията може да бъде в по-добра позиция да направи преценка на положението, в случай че от нея бъде поискано да извърши преглед с оглед изтичане на срока на действие на мерките след пет години. Съответно това твърдение бе отхвърлено.
 (139)
 Няма индикации, че съществуващите мерки в сила са се отразили отрицателно на ползвателите на биодизел от Съюза, и по-специално няма доказателства, че съществуващите мерки са имали неблагоприятен ефект върху тяхната рентабилност.
 (140)
 Поради това Комисията стигна до заключението, че продължаването на срока на действие на мерките не би било в ущърб на интереса на ползвателите.
 6.4. Заключение относно интереса на Съюза
 (141)
 Въз основа на гореизложеното Комисията стигна до заключението, че няма основателни причини, свързани с интереса на Съюза, които да противоречат на запазването на съществуващите мерки за вноса на биодизел с произход от САЩ.
 7. АНТИДЪМПИНГОВИ МЕРКИ
 (142)
 С оглед на заключенията, направени от Комисията във връзка с вероятността от продължаване или повторно възникване на дъмпинга и на вредата от него, следва, че в съответствие с член 11, параграф 2 от основния регламент антидъмпинговите мерки, приложими към вноса на биодизел с произход от САЩ, наложени с Регламент за изпълнение (ЕС) 2015/1518 на Комисията, изменен с Регламент (ЕС) 2016/676, следва да бъдат запазени.
 (143)
 Както е посочено в съображение 1 по-горе, обхватът на действащите антидъмпингови мита върху вноса на биодизел от САЩ беше разширен, за да включва и вноса на същия продукт, изпращан от Канада, деклариран или не с произход от Канада, и за да включва вноса на биодизел в смес